Diari Oficial de la Generalitat Valenciana


Sumari del DOGV 9975, del 05-11-2024 (2024/11058)

RESOLUCIÓ de 4 de novembre de 2024, de la Direcció General d'Ordenació Educativa i Política Lingüística, per la qual es modifica parcialment la Resolució de 25 d'abril de 2024, per la qual es convoquen les proves per a l'obtenció dels certificats oficials administratius de coneixements de valencià i es nomena la Comissió Coordinadora i les comissiones examinadores, per a les seus d'Alzira, Buñol, Paterna, Sueca, Torrent i València, a conseqüència de la Depressió Aïllada en Nivells Alts (DANA) esdevinguda en la Comunitat Valenciana
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9975

Data del DOGV
:   05-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11802

CVE
:   FKOL-H-5629-32816

Data del document
:   04-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * desastre natural
    * examen
    * llengua oficial

La Depressió Aïllada en Nivells Alts (DANA) esdevinguda en la Comunitat Valenciana ha ocasionat una situació excepcional, atés que ha tingut conseqüències destructives en persones, béns i infraestructures. Així mateix, ha produït afectacions en les xarxes de comunicació de carreteres i ferroviària, restriccions en la mobilitat, impossibilitat o dificultats greus de desplaçament per part de les persones, així com el tancament temporal de centres educatius, que impedixen la prestació normal dels servicis essencials i el funcionament normal de la societat.

Davant d’esta situació, mentres es duen a terme els treballs dirigits a restablir la normalitat en les zones sinistrades, i garantir, en la mesura del possible, el normal funcionament de l’activitat en les zones no afectades és necessària l’adopció de mesures de reorganització, en este cas, s’ajorna la realització de les proves previstes el dia 9 de novembre de 2024 en les seus d’Alzira, Buñol, Paterna, Sueca, Torrent i València, al dia 16 de novembre de 2024 en horari de vesprada.

Per tant, davant d’esta situació excepcional derivada d’una emergència de caràcter imprevisible, i de conformitat amb el resolc segon de la Resolució de 25 d’abril de 2024, de la Direcció General d’Ordenació Educativa i Política Lingüística, per la qual es convoquen les proves per a l’obtenció dels certificats oficials administratius de coneixements de valencià i es nomena la Comissió Coordinadora i les comissiones examinadores (DOGV 9840, 02.05.2024), resolc:

*Primer*

Modificar el calendari de les proves establit en l’annex I de la Resolució de 25 d’abril de 2024, de la Direcció General de Ordenació Educativa i Política Lingüística, per la qual es convoquen les proves per a l’obtenció dels certificats oficials administratius de coneixements de valencià, per a les seus d’Alzira, Buñol, Paterna, Sueca, Torrent i València.

En estes seus, es convoca les persones inscrites, per a la realització de l’àrea d’expressió i interacció orals (EIO) dels nivells A2, B1 i B2 el dia 16 de novembre en horari de vesprada.

*Segon*

La resta de les seus no mencionades en el resolc anterior mantenen el calendari establit en la Resolució de 25 d’abril de 2024.

*Tercer*

En tots els casos, es podrà consultar l’hora concreta en la pàgina web de la Junta Qualificadora de Coneixements de Valencià www.jqcv.gva.es.

*Quart*

En la resta dels aspectes relatius a estes proves, els serà aplicable el que es disposa en la Resolució de 25 d’abril de 2024, de la Direcció General d’Ordenació Educativa i Política Lingüística, per la qual es convoquen les proves per a l’obtenció dels certificats oficials administratius de coneixements de valencià i es nomena la Comissió Coordinadora i les comissiones examinadores.

DISPOSICIÓ FINAL

*Única*

Esta resolució produirà efectes el dia de la seua publicació en el*Diari Oficial de la Generalitat Valenciana.*

Contra esta resolució, que no posa fi a la via administrativa, es pot interposar un recurs d’alçada davant la Secretaria Autonòmica d’Educació, en el termini d’un mes comptat des de l’endemà de la publicació en el *Diari Oficial de la Generalitat Valenciana*, d’acord amb el que disposen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

  

València, 4 de novembre de 2024

Ignacio Martínez Arrúe

Director general d'Ordenació Educativa i Política Lingüística